ગૌતમે આનો જવાબ બ્રાહ્મણ પરંપરાથી અલગ થઈને આપવાનો પ્રયાસ કર્યો. “સંસાર એટલે દુઃખ” એ બાબતમાં ગૌતમ બ્રાહ્મણ પરંપરાથી જુદા નથી પડતા, પણ એનો જવાબ શોધવામાં જુદા પડે છે. આમાં એમણે એ સર્વ શક્તિમાન ઈશ્વરનો ત્યાગ કર્યો અને ગુરુ પરંપરાનો અંત આણવા માટે સ્લોગન આપ્યું -‘આપ્પ દીપો ભવ’ (તમે જાતે જ તમારો દીવો બનો). એમણે લોકોને સાર્વભૌમ બનાવ્યા અને વૈચારિક અને માનસિક સ્વાતંત્ર્ય આપ્યું.દરેકે પોતાની રીતે દુઃખ દૂર કરવાનો માર્ગ શોધવાનો છે. બુદ્ધ પોતે પણ કઈં નથી. જાપાનના એક ઝેન ગુરુએ તો એટલી હદે પોતાના શિષ્યોને સલાહ આપી કે તમને રસ્તામાં બુદ્ધ ક્યાંક મળી જાય તો એને મારી નાખજો!